Društvo za upravljanje

Investicionim fondovima

„INVEST NOVA“ a.d. Bijeljina

Broj: UO-XXVII-05/2017

Bijeljina, 18.12.2017. godine

Na osnovu Člana 28. Statuta Društva za upravljanje investicionim fondovima ,,Invest nova’’ ad Bijeljina, a u skladu sa Zaključkom Komisije za hartije od vrijednosti RS broj: 05-UP-58-633-3/17 od 14.12.2017. godine, Upravni odbor društva za upravljanje investicionim fondovima “Invest nova” a.d. Bijeljina, na sjednici održanoj dana 18.12.2017.godine, donio je

ODLUKU

o korekciji očigledne greške u Statutu OMIF-a „Invest nova“

Član 1.

Član 8. Statuta otvorenog mješovitog investicionog fonda sa javnom ponudom „Invest nova“ koriguje se i glasi:

„Ulaganjem u imovinu Fonda će se obezbijediti struktura ulaganja koja je karakteristična za mješoviti otvoreni investicioni fond.

Fond namjerava da uspostavi sledeću ciljnu strukturu portfelja ulaganjima u:

* akcije, do 69 % neto vrijednosti imovine Fonda,
* obveznice, do 20 % neto vrijednosti imovine Fonda,
* ostale hartije od vrijednosti, do 5% neto vrijednosti imovine Fonda
* depozite i plasmane, do 4 % neto vrijednosti imovine Fonda i
* gotovinu i gotovinske ekvivalente, do 2 % neto vrijednosti imovine Fonda, što zbirno predstavlja 100 % imovine Fonda.

Društvo za upravljanje će se prilikom ulaganja u Fond pridržavati ograničenja, koja su postavljena ciljnom strukturom portfelja Fonda.“

Član 2.

U ostalom dijelu Statut otvorenog mješovitog investicionog fonda sa javnom ponudom „Invest nova“ broj gornji ostaje neizmijenjen.

Član 3.

Zadužuje se Društvo za upravljanje da sačini prečišćeni tekst Statuta Fonda, u skladu sa navedenom korekcijom.

Član 4.

Ova odluka stupa na snagu nakon davanja saglasnosti na istu, od strane Komisije za hartije od vrijednosti Republike Srpske.

Dostavlja se:

* Komisiji za hartije od vrijednosti RS,
* Banci depozitaru i
* A/A.

 PREDSJEDNIK

 UPRAVNOG ODBORA

 Srđan Stanojević